दूरदर्शन पर कुछ शिक्षण-प्रशिक्षण संबंंधी प्रयोग चल भी रहे हैं। जैसे कि हम सभी जानते हैं कि आज दूरदर्शन पर विभिन्न कक्षाओं के लिए समयवार विभिन्न विषयों के पाठ सुयोज्य अध्यापकों द्वारा प्रसारित किए-कराए जाते हैं। संबंधित छात्र अपने-अपने घरों स्कूलों में सामूहिक रूप से बैठकर उन कक्षा-विषयक पाठों को न केवल ध्यान से सुनकर, बल्कि प्रत्यक्ष घटित होते देखकर ग्रहण करते हैं। निश्चय ही इस प्रकार किसी विष्ज्ञय का पाठ सही रूप में समझ तो आ ही जाता है, दिल-दिमाग में बैठकर पूर्णतया याद भी हो जाता है। उसे घोटने या माथापच्ची करने की आवश्यकता नहीं रह जाती। इस प्रकार दूरदर्शन के माध्यम से दूर-दराज के उन स्थानों पर भी लोगों को कक्षावार शिक्षा दी जा सकती है, जहां अभी तक स्कूल-कॉलेज नहीं खाले जा सके। स्कूल-कॉलेज खोलने के लिए स्थान और साधनों का अभाव है। ऐसे स्थानों पर कोई एक-आध ऐसा स्थान या समुदाय भवन आदि तो बनाया ही जा सकता है कि जहां निश्चित समय पर बैठकर इच्दुक लोग शिक्षा प्राप्त कर सकें। सेटेलाइट के द्वारा शिक्षा का जो कार्यक्रम चलाया गया था, उसके लिए ऐसे ही स्थानों की व्यवस्था भी की गई थी, जो शायद निहित स्वार्थी और अदूरदर्शी संचालक वर्ग के कारण अधिक चल नहीं पाई।